ai4bharat/Pralekha huggingface dataset:
جل شکتی وزارت
جل شکتی کی وزارت نے گاندھی جینتی کے موقع پر سووچھ بھارت پرسکارکی تقسیم کے ساتھ سووچھ بھارت دیوس 2020منایا
وزیراعظم نریندرمودی کی سرپرستی اورقیادت میں بھارت مشن گرامین نے معینہ مدت سے قبل ہی کھلے میں رفع حاجت سے نجات پانے میں کامیابی حاصل کرکے اسے عوامی تحریک میں تبدیل کرتے ہوئے دیہی بھارت میں زبردست انقلابی شکل رونماہوئی ہے ۔جناب شیخاوت
نئی دہلی ،02؍اکتوبر: جل شکتی کی وزارت نے گاندھی جینتی کے موقع پر سووچھ بھارت پرسکارکی تقسیم کے ساتھ سووچھ بھارت دیوس 2020 منایا۔جل شکتی کے مرکزی وزیرجناب گجیندرسنگھ شخاوت اور جل شکتی کے وزیرمملکت جنان رتن لال کٹاریا نے آج سووچھ بھارت مشن  کے 6سال مکمل ہونے کی خوشی کے موقع پر مختلف زمروں ، اورتحریکات اورابھیانوں میں سب سے عمدہ مظاہرو کرنے والی ریاستوں اور مرکز زیرانتظام علاقوں ، اضلاع ، بلاکوں ، گرام پنچایتون اوردیگرکو سووچھ بھارت پرسکار2020سے نوازا۔ پینے کے پانی اورصاف محکمے  کے ذریعہ منعقدہ ایک آن لائن تقریب میں یہ انعامات عطا کئے گئے ۔اس پروگرام میں مرکز ، ریاست اور ضلع سووچھ بھارت مشن گرامین  کے حکام نے بھی حصہ لیا۔
اعلیٰ ایوارڈ گجرات ، اترپردیش ، ہریانہ ، تلنگانہ ، تمل ناڈو ، مدھیہ پردیش ، پنجاب اور دیگرکو پیش کئے گئے ۔ گجرات کو ریاست زمرے میں پہلے سب اعلیٰ انعام سے نوازاگیا، تمل ناڈو کے ترونیل ویلی کو ضلع کے سب سے اعلیٰ انعام ، مدھیہ پردیش میں اجین کے کھاچرود کو بلاک کے سب سے اعلیٰ اورچنور،  کو یکم نومبر 2019سے 30اپریل ، 2020تک چلائے گئے سووچھ سندرسامودائک شوچالیہ  ابھیان کے تحت گرام پنچایت کے طورپر سب سے اعلیٰ باعزت انعام سے سرفراز کیاگیا۔ 15جون سے 15ستمبر 2020تک منعقدہ سامودائکت شکشا ابھیان  کے لئے ریاست زمرے کے سب سے اعلیٰ پرسکاراترپردیش  اورگجرات  ، ضلع زمرہ میں پریاگ راج  اور بریلی  اورآسام میں بوری گاوں ، بونگئی گاوں کو سب سے اعلیٰ گرام پنچایت ایوارڈ سے نوازاگیا۔
اس موقع پر ، وزیرمملکت جناب رتن لال کٹاریا نے پروگرام سے خطاب کرتے ہوئے ایس بی ایم سے جڑے سبھی مستفیدین کی کوششوں کی تعریف کی ۔انھوں نے کہاکہ سال 2014 سے اب تک کایہ ایک قابل ذکرسفرہے اور دنیا کا سب سے بڑابرتاو تبدیلی پروگرام ہے ۔ انھوں نے سبھی انعام یافتہ گان کو اپنے گاوں میں صفائی اوراس کے طریقوں کو بہتربنانے میں اہم کرداراداکرنے کے لئے مبارکباد دی اور سبھی سے سووچھ بھارت مشن کے دوسرے دورمیں بھی اسی جذبے کے ساتھ کام کرنا جاری رکھنے پرزوردیا۔ جوکہ اوڈی ایف پلس کے بڑے نشانے پرمرکوز ہے ۔ جناب کٹاریہ نے کہاکہ اس مہم کے تئیں ہم جووسیع بیداری اورجوش دیکھ رہے اس سے اوڈی ایف پلس کا نشانہ بھی آسانی سے حاصل ہوجائے گا۔
اس موقع پرسووچھ بھارت دیوس 2020پرایک ڈاکومینٹری فلم اسکریننگ بھی کی گئی جس کے بعد سووچھ بھارت دیوس انعام تقسیم کئے گئے ۔
اس کے علاوہ سامودائک شوچالیہ ابھیان  اور سووچھ سندرسامودائک شوچالیہ  ابھیان پر ایک ای ۔کتاب بھی جاری کی گئی ۔ دیہی بھارت میں سووچھتاکی محفوظ سہولتوں کی رسائی میں سدھار کے لئے پچھلے ایک سال میں ان تمام مہموں کے تحت 50000سے زیادہ سامودائک شوچالیہ پریسروں  کی تعمیر کی گئی ہے ۔گندگی مکت بھارت  چترکلا اور مضمون مقابلوں کے تحت 24.4لاکھ سے زیادہ طلباء نے حصہ لیا۔ جی ایم بی کے تحت 8.48لاکھ آئی ای سی پیغام اور بل بورڈ پرتصویروں کے ذریعہ ثبت کئے گئے ۔
سووچھ بھارت دیوس ایس بی ڈی 2020ای ۔ بک دیکھنے کے لئے یہاں کلک کریں ۔
)م ن۔ ۔ ع آ: )
U-6372
(Visitor Counter : 161
وزارت سیاحت
شمال مشرقی ریاستوں کے سیاحت اور ثقافت وزرا کی دو روزہ کانفرنس گوہاٹی میں کامیابی کے ساتھ اختتام پذیر ہوئی
نئی دہلی،14ستمبر 2021/ حکومت ہند کی وزارت سیاحت کے ذریعہ منعقدہ شمال مشرقی ریاستوں کے سیاحت اور ثقافت وزراء کی آج گوہاٹی میں کامیابی کے ساتھ اختتام پذیر ہوئی۔ اس کانفرنس کا افتتاح کل سیاحت، ثقافت اور دونوں کے مرکزی وزیر جناب جی کشن ریڈی اور آسام کے وزیر اعلی جناب ہیمنت بسوا سرما کے ذریعہ کیا گیا تھا۔
مرکزی ثقافت اور پارلیمانی امور کے وزیر مملکت جناب ارجن رام میگھوال اور مرکزی سیاحت اور دفاع کے وزیر مملکت جناب اجے بھٹ نے بھی اس اجلاس کے افتتاحی تقریب میں حصہ لیا۔
اس دو روزہ کانفرنس کے دوسرے دن اپنے خطاب میں حکومت ہند کی وزارت سیاحت میں سکریٹری جناب اروند سنگھ نے کہا کہ یہ کانفرنس تمام حصہ داروں کو شمال مشرقی خطے کی ترقی کے لئے مرکزی حکومت کے ذریعہ چلائے جارہے مختلف پروجیکٹوں اور پہلووں کے بارےمیں آگاہ کرانے میں کامیابی رہی ہے۔ انہوں نے یہ بھی کہا کہ شمال مشرق کی کئی ریاستوں کے ذریعہ کئی انوکھی پہلیں کی گئی ہیں اور اس کانفرنس میں حصہ لینے والی ریاستوں کےذریعہ مشترک کئے گئے تجربات بے حد حوصلہ افزا رہے ہیں۔
اس کانفرنس کے دوسرے روز سودیش درشن اور پرساد اسکیم کے تحت منظور شدہ پروجیکٹوں کے بارے میں غوروخوض کیا گیا۔
اس موضوع پر تبادلہ خیال کرتے ہوئے، ایڈیشنل ڈائریکٹر جنرل محترمہ روپیندر برار نے کہا کہ محکمہ سیاحت نے سودیش اسکیم کے تحت موضوع -پر مبنی سیاحت سرکٹ کی مربوط ترقی پر توجہ مرکوز کی ہے۔ انہوں نے یہ بھی کہا کہ وزارت سیاحت نے شمال مشرقی خطے میں 16 پروجیکٹوں کو منظوری دی ہے۔ انہوں نے مزید کہا کہ وزارت شمال مشرقی خطے میں بنیادی ڈھانچے، زمینی صلاحیت اور ہنر کو فروغ دینے پر خصوصی زور دے رہی ہے۔ انہوں نے اس سچائی پر زور دیا کہ وزارت سیاحت اپنی مختلف اسکیموں اور اہم پہلووں کے توسط سے شمال مشرقی خطے کو برانڈنگ اور مارکیٹنگ سے متعلق تعاون بھی فراہم کررہی ہے۔
اس اجلاس میں حکومت ہند کی وزارت سیاحت نے جوائنٹ سکریٹری جناب راکیش کمار ورما اور شمال مشرقی ریاستوں کے دیگر نمائندگان نے بھی حصہ لیا۔
ش ح۔ ش ت۔ج
Uno-8990
(Visitor Counter : 161
وزارت خزانہ
پردھان منتری مُدرا یوجنا  کے آغاز سے لے کر اب تک 38.58 کروڑ روپے کے قرض دئیے گئے
پردھان منتری مُدرا یوجنا کے تحت خاتون کاروباریوں کو 26.35 کروڑ روپے قرض  دئیے گئے اور درج فہرت ذات و قبائل اور دیگر پسماندہ طبقات کو 19.84 کروڑ روپے کا قرض  دیا گیا
پردھان منتری مدرا یوجنا نے 2015 سے 2018 کے دوران مجموعی طور پر 1.12 کروڑ اضافی روزگار پیدا کیا
مُدرا پورٹل پرقرض دینے والے ممبر اداروں  کے 27.01.2023 تک اپ لوڈ کردہ اعداد و شمار کے مطابق اپریل 2015 میں اسکیم کے آغاز کے بعد سے لے کر اب تک 38.58 کروڑ سے زیادہ قرضے دئیے گئے ہیں۔ اس میں سے 26.35 کروڑ روپے سے زیادہ قرض خاتون کاروباریوں  کو اور 19.84 کروڑ روپے قرضے درج فہرت ذات و قابائل اور دیگر پسماندہ طبقات کے قرض لینے والوں کو  دیے گئے ہیں۔ یہ بات مرکزی وزیر مملکت برائے خزانہ ڈاکٹر بھاگوت کسان راؤ کراد نے آج لوک سبھا میں ایک سوال کے تحریری جواب میں بتائی۔
وزیر موصوف نے مزید کہا کہ محنت اور روزگار کی وزارت  نے پی ایم ایم وائی کے تحت روزگار پیدا کرنے کا اندازہ لگانے کے لیے قومی سطح پر ایک بڑے نمونے کا سروے کیا تھا۔ سروے کے نتائج کے مطابق پردھان منتری مدرا یوجنا نے تقریباً 3 برسوں  کے دوران ملک میں 1.12 کروڑ خالص اضافی روزگار پیدا کرنے میں مدد کی ہے۔
اسکیم کے تحت دیے گئے قرضوں کی ضلع وار اور ریاست و مرکزی خطہ وار تفصیلات ضمیمہ اول میں دی گئی ہیں۔
اسٹیل کی وزارت
فولاد کے وزیر جناب رام چندر پرساد سنگھ نے این ایم ڈی سی کی ڈائمنڈ مائنز اینڈ ایکسپلوریشن کیمپ، پنّا کا دورہ کیا
فولاد کے مرکزی وزیر، جناب رام چندر پرساد سنگھ نے آج دورے کے دوران ڈائمنڈ مائننگ پروجیکٹ، پنّا کی حالت کا جائزہ لیا اور مشورہ دیا کہ ہندوستان کی عدالت عالیہ سپریم کورٹ ہیں کی طرف سے منظوری ملنے اور دیگر متعلقہ منظوریاں موصول ہونے کے بعد کام کو تیزی سے بڑھانے اور معمول کے کاموں کی بحالی کے لیے تیار رہیں۔
فولاد کے وزیر نے دن فیلڈ میں گزارا اور عہدیداروں سے خطاب کرتے ہوئے انہوں نے کہا، ’’ماحول اور ترقی کو ساتھ ساتھ چلنا چاہئے اور اس ہم آہنگی کو برقرار رکھنے کے لئے این ایم ڈی سی لمیٹڈ کی کوششیں انتہائی قابل تعریف ہیں۔ مالی سال 2021-22 میں جی ڈی پی کی 8.7فیصد کی بلند ترین شرح ، بڑی معیشتوں میں این ایم ڈی سی لمیٹڈ جیسی تنظیموں کے تعاون کی وجہ سے ممکن ہوئی ہے‘‘۔
ان کے ساتھ این ایم ڈی سی لمیٹڈ کے چیئرمین کم منیجنگ ڈائریکٹر جناب سمیت دیب اور فولادکی وزارت کے سینئر اہلکار بھی تھے۔
کمپنی کی کھوج کی سہولت اور ہیروں کی کانوں میں وزیر موصوف کا خیرمقدم کرتے ہوئے، سی ایم ڈی جناب دیب نے پروجیکٹ کے آغاز سے لے کر اب تک کے پس منظر، دھات کی قسم، اس کی پروسیسنگ، ہیرے کی پیداوار کی اقسام اور ماجھگاؤں میں ممکنہ ہیرے کے ذخائر جیسی تفصیلات ان سے شراکت کیں۔
قبل ازیں کل، جناب رام چندر پرساد سنگھ نے این ایم ڈی سی، پنا ڈائمنڈ سنٹر میں تلاش و جستجو کی سہولیات کا معائنہ کیا۔ یہ ملک کا واحد ہیروں کی تلاش کا مرکز ہے۔ مزید برآں، عالمی یوم ماحولیات کے موقع پر، فولاد کے وزیر نے مرکز میں شجرکاری بھی کی اور این ایم ڈی سی کے ملازمین سے ماحولیاتی تحفظ کے لیے حلف لیا۔
بندرگاہوں، جہاز رانی اور آبی راستوں کی وزارت
تمام بڑی بندرگاہوں کے ذریعہ آزادی کا امرت مہوتسو ۔آئیکونک ویک کے حصہ کے طور پر نمائشوں کا اہتمام کیا جا رہا ہے
نئی دہلی،2 مئی 2022/
بندرگاہوں، جہاز رانی اور آبی گذرگاہوں کی وزارت کی جانب سے آزادی کے امرت مہوتسو ۔ آئیکونک ویک کے ایک حصے کے طور پر ، تمام بڑی بندرگاہوں/ تنظیموں کے ذریعے ان کی بندرگاہوں کی ترقی کے 75 سال کو دکھاتے ہوئے نمائشوں کا انعقاد کیا گیا جس میں جہاز رانی اور آبی گزرگاہوں کی نمائشوں کا اہتمام کیا جا رہا ہے ۔
پارا دیپ پورٹ کے چیئرمین نے ایک رتھ کا افتتاح کیا جس میں پارا دیپ پورٹ کی 60 سال کی ترقی کو دکھایا گیا تھا۔ پارا دیپ ساحل پر سینڈ آرٹ کے شاندار شاہکار بھی آئیکونک ہفتہ کے موقع پر بنائے گئے تھے۔
دین دیال پورٹ اتھارٹی نے ایک نمائش کا اہتمام کیا جس میں بندرگاہ کی ترقی اور ترقیاتی سرگرمیوں کو دکھایا گیا، بندرگاہ کی ترقی کو ظاہر کرنے والی مختصر فلم ایل ای ڈی اسکرین کے ذریعے دکھائی گئی اور نمائش میں لگائے گئے سٹینڈز/بینرز میں بندرگاہ کی ترقی اور ترقیاتی سرگرمیوں کی تفصیلات موجود ہیں۔ اس کے علاوہ آزادی کے امرت مہوتسو کے مشہور ہفتہ کی مختصر تفصیلات پر مشتمل شناختی کارڈ بھی ناظرین میں تقسیم کیے گئے ہیں۔ مزید خلاصے اور بندرگاہ کے حکام کی جانب سے ناظرین کے سوالات کی وضاحت کے علاوہ ترقیاتی سرگرمیوں کی تفصیلات پر مشتمل بروشرز زائرین میں تقسیم کیے گئے۔
جے این پی اے، وی او چدمبرانار پورٹ اتھارٹی، جے توتیکورن، ممبئی اور دیگر بندرگاہوں اور تنظیموں نے بھی نمائشیں منعقد کیں۔
ش ح۔ ش ت ۔ج
Uno-4966
(Visitor Counter : 93
وزارتِ تعلیم
حکومت نے نیشنل مینس – کم – میرٹ اسکالرشپ  کو پانچ سال کی مدت کے لئے جاری رکھنے کو منظوری دی
ممبئی، 22/فروری 2022 ۔ حکومت نے مرکزی شعبے کی نیشنل مینس – کم – میرٹ اسکالرشپ  کو کل 1827.00 کروڑ روپئے کے مالی صرفہ کے ساتھ پندرہویں مالی کمیشن کے سائیکل میں پانچ سال کی مدت یعنی 2021-22 سے لے کر 2025-26 تک کے لئے اہلیت سے متعلق معیارات میں معمولی تبدیلیوں اور اس اسکیم کے تحت تجدید سے متعلق معیارات میں ترمیم کے ساتھ جاری رکھنے کو منظوری دی ہے۔ اہلیت سے متعلق معمولی تبدیلیوں میں آمدنی کی حد کو 1.5 لاکھ روپئے سالانہ سے بڑھاکر 3.5 لاکھ روپئے سالانہ کرنا چامل ہے۔
اس اسکیم کا مقصد اقتصادی اعتبار سے کمزور طبقات کے ہونہار طلباء کو آٹھویں کلاس میں اپنی پڑھائی بیچ میں ہی چھوڑنے یعنی ڈراپ آؤٹ سے روکنے کے لئے انھیں اسکالرشپ دینا اور ان کی سیکنڈری اسٹیج پر اپنی تعلیم جاری رکھنے کے لئے حوصلہ افزائی کرنا ہے۔
اس اسکیم کے تحت ہر سال 9ویں کلاس کے منتخب طلباء کو 12000 روپئے سالانہ  کی ایک لاکھ نئی اسکالرشپ فراہم کی جاتی ہے اور ریاستی حکومت، سرکاری امداد یافتہ اور بلدیاتی اسکولوں میں حصول تعلیم کے لئے 10ویں سے 12ویں کلاس میں ان کا داخلہ جاری رکھا / رینیو کیا جاتا ہے۔ اسکالرشپ دینے کے لئے طلباء کا انتخاب ریاستوں / مرکز کے زیر انتظام علاقوں کی حکومتوں کے ذریعے منعقدہ امتحان کے توسط سے کیا جاتا ہے۔ اس اسکیم سے متعلق تفصیلات نیشنل اسکالرشپ پورٹل  پر دستیاب ہیں۔ یہ اسکالرشپ فوائد کی راست منتقلی  طریقہ کار پر عمل کرتے ہوئے پبلک فائیننشیل مینجمنٹ سسٹم  کے توسط سے الیکٹرانک ٹرانسفر کے ذریعے براہ راست طلباء کے بینک کھاتوں میں بھیجی جاتی ہے۔ اس اسکیم کے تحت 100 فیصد فنڈ مرکزی حکومت کے ذریعے فراہم کیا جاتا ہے۔
یہ مسلسل جاری رہنے والی اسکیم ہے اور سال 2008-09 میں اس اسکیم کی شروعات کے بعد سے سال 2020-21 تک 1783.03 کروڑ روپئے کے خرچ سے 22.06 لاکھ اسکالرشپ منظور کی جاچکی ہے۔
اس اسکیم کے لئے منظور شدہ 1827.00 کروڑ روپئے کے مالی صرفہ کے ساتھ 14.76 لاکھ طلباء کو اسکالرشپ دینے کی تجویز ہے۔
وزارت آیوش
آیوش کے مرکزی وزیر نے نیشنل انسٹی ٹیوٹ آف نیچروپیتھی، پونے کا دورہ کیا
نیچروپیتھی انسانوں کی مجموعی صحت کو بہتر بنانے میں اہم کردار ادا کر رہی ہے: جناب سربانند سونووال
آیوش کے مرکزی وزیر جناب سربانند سونووال نے آج نیشنل انسٹی ٹیوٹ آف نیچروپیتھی، پونے  کا دورہ کیا۔ جناب سونووال نے انسٹی ٹیوٹ کی جاری مختلف سرگرمیوں کا جائزہ لیا۔ پروفیسر ڈاکٹر کے ستیہ لکشمی، ڈائریکٹر، این آئی این، پونے نے تنظیم کی جاری سرگرمیوں کے بارے میں تفصیلی پریزنٹیشن دی۔ وزیر موصوف نے ادارے کے عملے اور طلباء سے بھی بات چیت کی۔
اس موقع پر جناب سربانند سونووال نے کہا، "آیوش نظام کو وسیع پیمانے پر قبول کیا گیا ہے اور اس نے انسانیت کو بہت سی چیزیں پیش کی ہیں اور اس میں اور بھی زیادہ فراہم کرنے کی صلاحیت ہے۔ ہمارے وزیر اعظم کی انتھک کوششوں جیسے کہ ایک آزاد وزارت بنانا اور یوگا کے ذریعے دنیا کے ہر فرد میں ہندوستان کے لیے احترام کا جذبہ پیدا کرنا وغیرہ سے آیوش شعبے کو بہت آگے لے جایا سکتا ہے۔
انہوں نے مزید کہا کہ ہندوستان کے لوگ "ایک بھارت شریشٹھہ بھارت" کے تحت متحد ہیں اور خود کفیل ہندوستان کا خواب یقینی طور پر بہت جلد پورا ہونے والا ہے۔ آیوش کی وزارت اور صحت اور خاندانی بہبود کی وزارت اب مل کر کام کر رہے ہیں اور پوری لگن کے ساتھ وقف کر رہے ہیں۔
نیشنل انسٹی ٹیوٹ آف نیچروپیتھی کو 'باپو بھون' کے نام سے بھی جانا جاتا ہے جو کہ تادی والا روڈ، پونے پر واقع ہے۔ مہاتما گاندھی جب بھی پونے آتے تھے تو وہ اس ادارے کو اپنی رہائش گاہ بناتے تھے۔ وہ یہاں تقریباً 156 دنوں تک مختلف وقفوں سے مقیم رہے اور نیچروپیتھی پر مختلف تجربات بھی کئے۔
کامرس اور صنعت کی وزارتہ
صنعت کے فروغ اور داخلی تجارت کا محکمہ  نے جموں و کشمیر میں ون ڈسٹرکٹ ون پروڈکٹ کے تحت ایک بہت بڑی خریدار فروخت کنندہ میٹنگ کا انعقاد کیا
جموں و کشمیر تجارت کے فروغ کی تنظیم  کے ساتھ مل کر تجارت کے فروغ اور صنعت اور داخلی تجارت کے محکمے ، تجارت اور صنعت کی وزارت کے 'ایک ضلع ایک پروڈکٹ' کے اقدام کے تحت تجارت کو فروغ دینے اور منڈی میں روابط پیدا کرنے کے مقصد سے ، جموں و کشمیر میں 21 اپریل 2022 کو کشمیر میں خریدار -فروخت کنندہ کے ایک بہت بڑے اجلاس کا اہتمام کیا گیا۔
خریدار –فروخت کنندہ میٹنگ میں 8,000 کروڑ روپے سے زیادہ کی آمدنی والے کئی قومی اور بین الاقوامی برانڈز کی موجودگی دیکھی گئی اور ان کی مصنوعات دنیا بھر میں 10 لاکھ سے زیادہ خوردہ دکانوں پر دستیاب ہیں۔ جموں و کشمیر کے مختلف اضلاع کے دکانداروں، تاجروں، کسانوں، ایگریگیٹرس نے اپنی مصنوعات کی نمائش کی جو وادی کی منفرد چیزیں ہیں۔ اس میں دنیا کا مشہور کشمیری زعفران، ہمالیائی سفید ببول شہد، سرخ چمکدار کڈنی بینز، تازہ اگائی جانے والی نامیاتی سبزیاں اور بہت کچھ شامل ہیں۔
خریدار – فروخت کنندہ اجلاس نے ایک ایسا پلیٹ فارم فراہم کیا جہاں مختلف سرکاری محکمے اور ادارے منتخب مصنوعات کی تجارت کو فروغ دینے کے لیے اکٹھے ہوئے۔ جموں وکشمیر زراعت اور صنعت کا محکمہ، بازار کی ضرورت کے مطابق معیاری مصنوعات تیار کرنے کے لیے مل کر کام کر رہا ہے۔ نیز کسانوں کی آمدنی کی صلاحیت کو بہتر بنانے کے لیے، اس زمرے کے بہترین مصنوعات کو معروف برانڈز کے ساتھ منسلک کرنا ضروری ہے۔ تمام اسٹیک ہولڈرز کے درمیان اجتماعی بحث سے مختلف قسم کی مصنوعات جیسے زعفران پر مبنی ڈیری مصنوعات، اخروٹ پر مبنی بیکری کی مصنوعات وغیرہ جیسے مصنوعات کے تنوع پر نئے نئے خیالات سامنے آئے ۔ خریداروں اور فروخت کنندگان کے درمیان تجارت پر مبنی بات چیت کی سہولت فراہم کی گئی، جس کے نتیجے میں 1.2 کروڑ روپے کی 4 مصنوعات کے لیے مفاہمت نامے پر دستخط کیے گئے۔
یہ خود انحصار ہندوستان کے وژن کا براہ راست نتیجہ ہے۔ اپنے ون ڈسٹرکٹ ون پروڈکٹ پہل کے حصے کے طور پر ڈی پی آئی آئی ٹی کسانوں کی آمدنی بڑھانے پر توجہ مرکوز کرتے ہوئے اس طرح کے رابطوں کو یقینی بنانے کے لیے کام کر رہا ہے۔ زراعت، ٹیکسٹائل، دستکاری اور مینوفیکچرنگ جیسے شعبوں میں 700 سے زیادہ پروڈکٹس کے ساتھ، اوڈی اوپی پہل کے ذریعہ ملک کے ہر ضلع سے ایک پروڈکٹ کا انتخاب، برانڈ اور فروغ دیاجاتا ہے۔ اس کا بنیادی کردار تعاون پر مبنی نیٹ ورکس کو مربوط اور تعمیر کرنا ہے۔ یہ خریداروں اور فروخت کنندہ کو کاروبار کو فروغ دینے اور سہولت فراہم کرنے میں مدد کرتا ہے۔
تجارت و صنعت کے مرکزی وزیر مملکت سوم پرکاش نے کلیدی خطبہ دیا۔ پروگرام کے دوران ڈی پی آئی آئی ٹی کی ایڈیشنل سکریٹری سمیتا داؤرا، زراعت کی پیداوار اور کسانوں کی بہبود کے محکمہ کے پرنسپل سکریٹری نوین کمار چودھری کے علاوہ جموں و کشمیر حکومت کے زراعت اور باغبانی کے محکموں کے ماہرین کے علاوہ مختلف معززین موجود تھے۔
خریدار-فروخت کنندہ کی میٹنگ کے ساتھ ساتھ ویب پر مبنی فروخت کے ذریعہ تجارت کی توسیع کرنے کیلئے جموں کشمیر کے فروخت کنندگان کے تعاون کو ملک کے ایک اہم ای کامرس پلیٹ فارم کے ذریعہ ای کامرس سیشن کا بھی اہتمام کیا گیا ۔ اس سے قبل، اوڈی اوپی پہل کے ذریعے، بڈگام، کشمیر سے 6750 کلوگرام سیب اور 2000 کلوگرام اخروٹ کرناٹک کے خریداروں کو فروخت کیے گئے ، جو پہلے اسے درآمد کر رہے تھے۔ مختلف مصنوعات کی منفرد فروخت کی تجاویز  کی شناخت اور تعاون کے ذریعے، ایسی کاوشوں کو بڑے پیمانے پر دوہرانے کی کوشش کررہی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-4545
(Visitor Counter : 101
بھارتی چناؤ کمیشن
ای سی آئی، ’الیکشن انٹیگریٹی‘ کے گروپ کی قیادت کے طور پر’ٹیکنالوجی کا استعمال اور الیکشن انٹیگریٹی ‘ کے موضوع پر دوسری بین الاقوامی کانفرنس کی میزبانی کرے گا
الیکشن کمیشن آف انڈیا  23-24 جنوری، 2023 کو نئی دہلی میں ’ٹیکنالوجی کا استعمال اور الیکشن انٹیگریٹی‘ کے موضوع پر دوسری بین الاقوامی کانفرنس کی میزبانی کر رہا ہے۔ الیکشن کمیشن آف انڈیا، ورچول طریقے پر دسمبر 2021 میں منعقدہ ’جمہوریت کے لیے سربراہی اجلاس‘ کے تناظر میں الیکشن انٹیگریٹی سے متعلق گروپ کی قیادت کرے گا۔ کوہورٹ کی پہلی بین الاقوامی کانفرنس کا انعقاد 31 اکتوبر سے 01 نومبر، 2022 کے درمیان نئی دہلی میں ’الیکشن مینجمنٹ باڈیز کا کردار، فریم ورک اور صلاحیت‘ کے موضوع پر کیا گیا تھا، جس میں 11 ممالک کے الیکشن مینجمنٹ باڈیز  کے تقریباً 50 نمائندوں نے شرکت کی تھی۔
دو روزہ بین الاقوامی کانفرنس کا افتتاح ہندوستان کے چیف الیکشن کمشنر جناب راجیو کمار کریں گے۔ اختتامی اجلاس کی صدارت الیکشن کمشنر آف انڈیا جناب انوپ چندر پانڈے کریں گے۔ ہندوستان کے الیکشن کمشنر جناب ارون گوئل پہلے تکنیکی اجلاس کی صدارت کریں گے۔ ای سی آئی نے ’انتخابی سالمیت‘  پر کوہورٹ کی قیادت کے طور پر، ایک باہمی تعاون پر مبنی نقطہ نظر اختیار کیا اور یونان، ماریشس اور آئی ایف ای ایس کو کوہورٹ کی مشترکہ طور پر قیادت کرنے کی دعوت دی۔ ای سی آئی نے دنیا بھر میں انتخابات کا انعقاد کرنے والے ای ایم بی اور حکومتی ہم منصبوں کے علاوہ بین الاقوامی فاؤنڈیشن برائے انتخابی نظام اور بین الاقوامی آئی ڈی ای اے کو مدعو کیا ہے۔
انگولا، ارجنٹینا، آرمینیا، آسٹریلیا، چلی، کروشیا، ڈومینکا، فیجی، جارجیا، انڈونیشیا، کریباتی، ماریشس، نیپال، پیراگوئے، پیرو، فلپائن اور سورینام سمیت 17 ممالک/ ای ایم بی کے لگ بھگ 43 شرکاء اور بین الاقوامی تنظیموں یعنی آئی ایف ای ایس، انٹرنیشنل آئی ڈی ای اے کے 06 شرکاء کی شمولیت متوقع ہے۔ نئی دہلی میں واقع متعدد غیر ملکی مشنوں کے نمائندوں کی بھی کانفرنس میں شرکت متوقع ہے۔
پس منظر:
’جمہوریت کے لیے سربراہی اجلاس‘، امریکی صدر کی ایک پہل تھی اور دسمبر 2021 میں اس کی میزبانی کی گئی تھی۔ ہندوستان کے وزیر اعظم نے 9 دسمبر 2021 کو لیڈرز کے مکمل اجلاس سے خطاب کیا تھا۔ اس سربراہی اجلاس کے بعد، واقعات اور جمہوریت سے متعلق موضوعات پر مکالمے کے ساتھ ’’عمل کا سال‘‘ تجویز کیا گیا تھا۔ سربراہی اجلاس نے دو پلیٹ فارمز بھی تیار کیے – ’فوکل گروپس‘ اور ’ڈیموکریسی کوہورٹس‘ تاکہ عمل کے سال میں شرکت کی سہولت فراہم کی جاسکے۔ جمہوریت سے متعلق دوسرا سربراہی اجلاس 29-30 مارچ 2023 کو منعقد ہونا ہے اور اس کی میزبانی کوسٹا ریکا، کوریا، نیدرلینڈز، زامبیا اور امریکہ کی حکومتیں مشترکہ طور پر کر رہی ہیں۔
’جمہوریت کے لیے سربراہی اجلاس‘ عمل کا سال کے حصے کے طور پر، ہندوستان ای سی آئی کے ذریعے، اپنے علم، تکنیکی مہارت اور تجربات کو دنیا کی دیگر جمہوریتوں کے ساتھ بانٹنے کے لیے ’ڈیموکریسی کوہورٹ آن الیکشن انٹیگریٹی‘ کی قیادت کر رہا ہے۔ ای سی آئی نے اپنی قیادت کے طور پر، دنیا بھر میں الیکشن مینجمنٹ باڈیز  کو تربیت اور صلاحیت سازی کے پروگرام بھی فراہم کرنے اور دیگر ای ایم بی کی ضروریات کے مطابق تکنیکی مشاورت بھی فراہم کرنے کی تجویز پیش کی ہے۔
وزارت دفاع
کوسٹ گارڈ نے دو ہزار کلو گرام سمندری کھیرا ضبط کیا
انڈین کوسٹ گارڈ  نے تمل ناڈو میں منداپم کے مقام پر تیزی سے کارروائی کرتے ہوئے دو ٹن سمندری کھیرا ضبط کیا۔ یہ سمندری کھیرا ایک ممنوعہ سمندری قسم ہے۔ 19 ستمبر کو صبح سویرے سمندری کھیرے کی غیر قانونی نقل وحمل کے بارے میں ایک خفیہ اطلاع ملنے پر، کوسٹ گارڈ کی ٹیم نے فوراً تیزی سے کارروائی کرتے ہوئے اس مشتبہ کشتی کو جس میں ممنوعہ سمندری کھیرے کی اسمگلنگ کا امکان تھا، پتہ لگا لیا۔ کوسٹ گارڈ کی ٹیموں کو خلیج منّار اور پاکبے علاقوں میں مؤثر طور پر ناکہ بندی کرنے کی غرض سے تعینات کردیا گیا تاکہ مشتبہ افراد سمندری راستے سے فرار نہ ہوسکیں۔
بعد ازاں وہ مشتبہ کشتی اتوار کو صبح ساڑھے دس بجے منداپم کے جنوب میں ویدالائی سے لگ بھگ 15 کلو میٹر دور اپنےعملے کے ارکان کے بغیر لنگر انداز ملی اور پھر کوسٹ گارڈ کی ٹیم اس کشتی کے اوپر پہنچ گئی۔ انڈین کوسٹ گارڈ کی ہیوور کرافٹ ایچ – 183 ٹیم نے اس کشتی سے دو ہزار کلو گرام وزن کے سمندری کھیرے کی دو سو بوریاں بر آمد کیں۔ اس کشتی کو ضبط شدہ سمندری کھیرے کے ساتھ تمل ناڈو میں رامیشورم کے نزدیک منداپم لے جایا گیا اور جنگلات سے متعلق عہدیداروں کے سپرد کردیا گیا۔
پوچھ تاچھ کرنے پر معلوم ہوا کہ اس کھیپ کو رات کے اندھیرے میں بین الاقوامی سمندری حدود کے پار پہنچائے جانے کا منصوبہ تھا۔ چین اور جنوب مشرقی ایشیاء میں سمندری کھیرے کی بہت مانگ ہے۔ یہ بات قابل ذکر ہے کہ جولائی کے شروع میں، کوسٹ گارڈ کی ٹیم نے منداپم کے مقام سے تقریباً 1200 کلو گرام سمندری کھیرا ضبط کیا تھا اور دو افراد کو حراست میں لیا تھا۔
بھارت میں سمندری کھیرے کو ایک نایاب قسم میں شمار کیا جاتا ہے، جسے جنگلاتی حیات کے تحفظ سے متعلق قانون مجریہ 1972 کے شیڈول – 1 کے تحت درج کیا گیا ہے۔ یہ بنیادی طور پر تمل ناڈو میں راما ناتھاپورم اور ٹیوٹی کورین اضلاع سے ماہی گیری کی کشتیوں کے ذریعہ سری لنکا کو اسمگل کی جاتا ہے۔
۔۔۔۔۔۔۔۔۔۔۔۔۔۔۔۔۔۔
U-9174
(Visitor Counter : 185
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19 سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 149.70کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 16.93 کروڑ سے زیادہ بچے ہوئے غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1497076985
|
|
بچی ہوئی خوراکیں
|
|
169309031
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو149.70 کروڑ سے زیادہ  ویکسین کی خوراکیں دستیاب کرائی جاچکی ہیں۔
مزید برآں16.93 کروڑسے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں۔ جن کو ا بھی استعمال کیاجانا ہے۔
بہت چھوٹی، چھوٹی اور درمیانی صنعتوں کی وزارت
رادھا موہن سنگھ نےکے وی آئی سی کمہار ششکتی کرن یوجنا کے تحت بہار میں 150 کمہار کنبوں میں الیکٹرک چاک تقسیم کئے
نئی دہلی ،23ستمبر؛پائیدار خود روزگار پیدا کرنے کی سمت میں ایک بڑے قدم کے تحت کھادی اور ولیج انڈسٹریز کمیشن  نے آج بہار کے مشرقی چمپارن ضلع میں 150 کمہار کنبوں کو الیکٹرک پوٹر وہیلس  تقسیم کئے ۔ رکن پارلیمنٹ اور زراعت کے سابق وزیر جناب رادھا موہن سنگھ نے کے وی آئی سی کے چیئر مین جناب ونے کمار سکسینہ کی موجودگی میں کمہار کنبوں میں الیکٹرک چاک اور بلنگر مشین اور پگ ملس جیسے دیگر آلات تقسیم کئے۔ 10 دنوں کی جامع تربیت کے بعد الیکٹر چاک پانے والے مستفیدین میں ایسے مہاجر مزدور بھی شامل ہیں، جو کووڈ – 19 لاک ڈاؤن میں مالیاتی پریشانی کا سامنا کرتے ہوئے اپنے گھروں کو لوٹے ہیں۔ اس اقدام سے مشرقی چمپارن ضلع میں کمہار برادری کے تقریبا 600 لوگوں کو فائدہ پہنچے گا۔
مٹی کے برتن بنانے کے آلات کے وی آئی سی کے کمہار ششکتی کرن یوجنا کے تحت تقسیم کئے گئے ہیں، جس کا مقصد حاشئے پر پڑی کمہار برادری کو مضبوط بنانا اور ان کی پیداواریت بڑھا کر ان کی آمدنی میں اضافہ کرنا ہے۔ کے وی آئی سی نے 500 الیکٹرک چاک بہار میں تقسیم کرنے کا ہدف مقرر رکھا ہے، تاکہ کمہار برادری کو با اختیار بنایا جاسکے اور مقامی سطح پر روزگار کے مواقع پیدا کئے جاسکیں۔
اس موقع پر خطاب کرتے ہوئے جناب رادھا موہن سنگھ نے غریبوں کو فائدہ پہنچانے کے لئے کے وی آئی سی کے ذریعے اس طرح کی اسکیمیں شروع کرنے کے لئے وزیراعظم کا شکریہ ادا کیا۔ انہوں نے بہار میں روزگار پیدا کرنے کے پروگرام شروع کرنے کے لئے کے وی آئی سی کی ستائش کی۔ انہوں نے کہا کہ ہنی مشن  اور کمہار ششکتی کرن یوجنا جیسی اسکیموں میں ریاست میں بڑے پیمانے پر روزگار پیدا کرنے کی صلاحیت ہے، جس کی ایک بڑی دیہی آبادی ہے۔ جناب سنگھ نے کہا کہ ‘‘مرکزی حکومت کی روز گار پیدا کرنے والی اس طرح کی اسکیموں کے ساتھ بہار کے نوجوانوں کو اب روز گار کی تلاش میں دیگر ریاستوں میں جانا نہیں پڑے گا۔’’
کے وی آئی سی کے چیئر مین نے کہا کہ بہار میں کمہار برادری کے لئے روز گار کے زیادہ امکانات ہیں۔ جناب سکسینہ نے کہا کہ ‘‘ مٹی کے برتن بنانے کی ٹریننگ انہیں فراہم کرکے ،کے وی آئی سی اِن لوگوں کے گھروں میں روز گار پیدا کر رہا ہے۔ جہاں ایک طرف اس سے مٹی کے برتن بنانے کے فن کے احیاء میں مدد ملے گی، اس سے کمہار برادری کی آمدنی بھی چار- پانچ گنا زیادہ بڑھ جائے گی۔’’ انہوں نے کہا کہ کے وی آئی سی جلد ہی پائیدار روز گار پیدا کرنے کے لئے بہار میں چمڑے کے دستکاروں  کو با اختیار بنانے اور پروجیکٹ ڈگنی ٹی جیسے نئے اقدامات بھی شروع کرے گا۔ پروجیکٹ ڈینی ٹی کے تحت کے وی آئی سی بے روز گار نوجوانوں کو سائیکل پر لگے ٹی ؍ کوفی سیلنگ یونٹ تقسیم کرتا ہے، جہاں مستفیدین چائے ؍ کوفی پیچ سکتے ہیں اور با عزت روز گار حاصل کرسکتے ہیں۔
کمہار ششکتی کرن یوجنا کے تحت کے وی آئی سی نے ملک بھر میں کمہار برادری کو 17 ہزار سے زائد الیکٹر چاک تقسیم کئے ہیں اور اس طرح سے اس اسکیم کے ذریعے 70 ہزار سے زائد لوگوں کو فائدہ پہنچا ہے۔